20 



Mindeskrift for J. Steenstrup. XXXIV. 



her i Landet indenfor samme Art to Grupper af Individer for os: en Søform og en 

 Damform. Som Æg, og som Imagines lever de vistnok i det store og hele nogenlunde 

 under samme Kaar; kun maa det bemærkes, at da Damformerne fortrinsvis klækkes 

 c. 2 Mdr. før Søformen, lever sidstnævntes Imagines under Temperaturer, der vist- 

 nok gennemsnitlig er noget højere end Damformens. Næring og Fjender kan vel være 

 noget forskellige, men i det store og hele er dog Livskaarene for Imagostadiet for begge 

 Grupper nogenlunde de samme. Flyvetiden, der for Søformens Vedkommende ikke 

 strækker sig over 2 — 3 Uger, og for det enkelte Individ sikkert kun varer nogle faa 

 Dage, er næppe længere for Damformens Vedkommende. 



I Larvestadiet er Arten paa de to Lokaliteter derimod udsat for yderst forskellige 

 Livskaar. Først og fremmest er Trykket, hvorunder Larven staar, i Dammene ret ringe ; 

 i mine Forsøgsdamme med Dybder paa ca. 4 M. under % Atmosphæres Tryk, i 

 Esromsø med Tryk paa indtil 3 ; i Dammene lever Larven under store Temperatursving- 

 ninger fra ca. O til 25 — 26° C, i Esromsø i Reglen kun under Svingninger fra ca. 5 — 16°; 

 i Dammene er Vandet brungult, humussyreholdigt og af gennemgaaende højere Gon- 

 centrationsgrad end selv ved Bunden af Esromsø og andre af vore større Søer. Ogsaa 

 Lyset er i Forsøgsdammene ved Bunden (4 M.) langt stærkere end paa Bunder^ af Es- 

 romsø (30 M.). Medens Æg, Puppe og Imagostadiet kun strækker sig over kort Tid, 

 faa Dage eller faa Uger, varer Larvelivet paa begge Lokaliteter ca. 11 Maaneder, i Dam- 

 mene fra Juni til Slutn. af April; i Esromsø fra Beg. af August til en Gang i Juli. 



En Sammenligning med de to Formers Liv paa 

 de to Lokaliteter belærer os om følgende: 



1. I det Stadium af Artens Liv, hvor Kaarene er ens, 

 og hvis Varighed kun er yderst ringe, forholder de 

 to Former, den ene med Dam- den anden med 

 Sølarver, sig i alt væsentligt ens; nævneværdige 



^wtfW/X^^ ^^ Forskelligheder, ud over lidt Forskel i Størrelse 



og maaske i Farve, har i Imagostadiet ikke kun- 

 net paavises. 



2. I det Stadium derimod (Larvestadiet), hvor Livs- 

 12 a 12 6 kaarene er yderst forskellige, og hvis Varighed er 



Fig. 12« og fe. Ceraiopogon. Æggemassen. ^^ ^^ betydelig (ca. 11 Maaneder) optræder der saa 

 a paa Algetraade, h et enkelt Æg. . . 



store Æmdringer i Organisationen, at man uden større 



Kendskab til Forholdene vilde have beskrevet Larverne som hørende til hver sin Art. 

 3. De ejendommelige Karakterer, som Larverne ude i den pelagiske Region erhværver 

 sig, øver, saa vidt man kan se, ingen nævneværdig Indflydelse paa Imagostadiet. Den 

 i et bestemt Stadium af Dyrets Liv (Larvestadiet) af ændrede Kaar fremkaldte Varia- 

 tion frembringer ingen tilsvarende Variation i Endestadiet (det kønsmodne Dyr). 



